钦定古今图书集成/明伦汇编/人事典/第069卷 > 韩诗外传 > 《论富贵》
## 钦定古今图书集成/明伦汇编/人事典/第069卷 > 韩诗外传 > 《论富贵》

福生于无为，而患生于多欲。知足然后富从之，德宜
君人然后贵从之。故贵爵而贱德者，虽为天子不尊
矣；贪物而不知止者，虽有天下不富矣。夫土地之生
不益，山泽之出有尽，怀不富之心而求不益之物，挟
百倍之欲而求有尽之财，是桀纣之所以失其位也。
《诗》曰：“大风有隧，贪人败类。”